98/201/EY: Komission päätös, tehty 4 päivänä maaliskuuta 1998, luvan antamisesta jäsenvaltioille säätää erityistapauksissa poikkeuksia Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevista neuvoston direktiivin 77/93/ETY tietyistä säännöksistä



Virallinen lehti nro L 076 , 13/03/1998 s. 0039 - 0043



KOMISSION PÄÄTÖS, tehty 4 päivänä maaliskuuta 1998, luvan antamisesta jäsenvaltioille säätää erityistapauksissa poikkeuksia Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevista neuvoston direktiivin 77/93/ETY tietyistä säännöksistä (98/201/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 98/2/EY (2), ja erityisesti sen 14 artiklan 1 kohdan, ottaa huomioon Itävallan esittämän Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevan pyynnön, sekä katsoo, että direktiivin 77/93/ETY säännösten mukaisesti kolmansista maista peräisin olevia Vitis L. -suvun kasveja, hedelmiä lukuun ottamatta, ei periaatteessa saa tuoda yhteisöön, Unkarista tai Romaniasta tuoduista Vitis L. -suvun kasveista saadun lisäysaineiston käyttö oli vakiintunut käytäntö ennen Itävallan liittymistä yhteisöön; tämä lisäysaineisto oli tarkoitettu vartetun aineiston tuottamiseen Itävallassa, mainittujen kasvien kyseisen yhteisöön tuonnin osalta asianomaisen jäsenvaltion toimittamien tietojen perusteella vaikuttaa siltä, että Unkarissa ja Romaniassa Vitis L. -suvun kasveja voidaan kasvattaa riittävissä terveysolosuhteissa, eikä niissä ole lähteitä, joiden kautta kulkeutuisi Vitis L. -suvun kasveja vahingoittavia eksoottisia tauteja, tämän vuoksi poikkeuksiin olisi annettava lupa rajoitetuksi ajaksi edellyttäen, että säädetään erityisedellytyksistä, sanotun kuitenkaan rajoittamatta neuvoston direktiivin 68/193/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja sen mukaisesti toteutettujen täytäntöönpanoa koskevien toimenpiteiden soveltamista, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa säätää 2 kohdassa vahvistetuin edellytyksin poikkeuksia direktiivin 77/93/ETY 4 artiklan 1 kohdasta Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevien liitteessä III olevan A osan 15 alakohdassa tarkoitettujen kieltojen osalta. 2. Seuraavien erityisedellytysten on täytyttävä: a) kasvien on oltava seuraavien perusrunkolajikkeiden lisäysaineistoa juurtumattomina pistokkaina (jäljempänä `pistokkaat`): - Vitis berlandieri x Vitis riparia, valikoima Kober 5BB - Vitis berlandieri x Vitis riparia 5C; b) pistokkaat on tarkoitettu käytettäviksi perusrunkoina yhteisössä h alakohdassa tarkoitetuissa kasvatuspaikoissa vartettujen kasvien tuottamiseksi yhteisössä: c) yhteisöön tarkoitettujen pistokkaiden on oltava: - korjattu aineistosta, joka on kasvatettu virallisesti rekisteröidyillä viinitarhoilla. Rekisteröityjen viinitarhojen luettelot on toimitettava tätä poikkeusta hyväkseen käyttäville jäsenvaltioille ja komissiolle 1 päivään helmikuuta 1998 mennessä. Näihin luetteloihin on sisällyttävä perusrunkolajikkeiden nimet, näillä lajikkeilla istutettujen rivien lukumäärä sekä kullakin rivillä olevien kasvien lukumäärä jokaisen viinitarhan osalta sikäli, kuin kasvit on arvioitu sopiviksi lähetettäviksi yhteisöön vuonna 1998 tässä päätöksessä vahvistetuilla edellytyksillä, - huolellisesti pakattuja, ja pakkausten tunnistus on varmistettava merkinnällä, joka mahdollistaa rekisteröidyn taimitarhan ja lajikkeen tunnistuksen, - mukana on oltava kasvien terveystodistus, joka on annettu Unkarissa tai Romaniassa direktiivin 77/93/ETY 7 artiklan mukaisesti kyseisen direktiivin 6 artiklassa vahvistetun, erityisesti vapautta seuraavista haitallisista organismeista koskevan tarkastuksen perusteella: - Daktulosphaira vitifoliae (Fitch) - Xylophilus ampelinus (Panagopoulos) Willems et al. - Grapevine Flavescence dorée MLO - Xylella fastidiosa (Well et Raju) - Trechispora brinkmannii (Bresad.) Rogers - Tupakan rengaslaikkuvirus - Tomaatin rengaslaikkuvirus - Pensasmustikan lehtiläikkävirus - Persikan ruusukemosaiikkivirus Todistuksessa on oltava kohdassa "Lisäilmoitukset" maininta "Tämä tavaralähetys on päätöksessä 98/201/EY vahvistettujen edellytysten mukainen"; d) Unkarin tai Romanian virallisen kasvinsuojelujärjestön on varmistettava pistokkaiden tunnistettavuus c alakohdan ensimmäisessä luetelmakohdassa tarkoitetusta korjuusta siihen saakka, kunnes kasvit lastataan yhteisöön vientiä varten: e) tätä poikkeusta hyväkseen käyttävän jäsenvaltion direktiivissä 77/93/ETY tarkoitettujen vastuussa olevien viranomaisten on suoritettava mainitun direktiivin 12 artiklassa edellytetyt tarkastukset tarvittaessa yhteistyössä sen jäsenvaltion vastaavien viranomaisten kanssa, jossa pistokkaat käytetään perusvarsina. Komissio määrittelee sen, missä määrin mainitun direktiivin 19 a artiklan 3 kohdan toisen luetelmakohdan toisessa vaihtoehdossa tarkoitetut tarkastukset liitetään saman direktiivin 19 a artiklan 5 kohdan c alakohdan mukaiseen tarkastusohjelmaan, sanotun kuitenkaan rajoittamatta 19 a artiklan 3 kohdan toisen luetelmakohdan ensimmäisessä vaihtoehdossa tarkoitettua valvontaa: f) pistokkaat on tuotava sellaisten rajanylityspaikkojen kautta, jotka sijaitsevat tätä poikkeusta hyväkseen käyttävän jäsenvaltion alueella ja jotka kyseinen jäsenvaltio on nimennyt tähän tarkoitukseen; g) ennen tuontia yhteisöön tuojan on ilmoitettava kustakin tavaraerästä riittävän ajoissa sen jäsenvaltion vastuussa oleville viranomaisille, johon erät tuodaan, ja kyseisen jäsenvaltion on toimitettava viipymättä tähän ilmoitukseen sisältyvät tiedot komissiolle ja mainittava - aineiston tyyppi, - lajike ja määrä, - ilmoitettu tuontipäivä ja varmistettu rajanylityspaikka, - niiden h alakohdassa tarkoitettujen kasvatuspaikkojen nimet, osoitteet ja sijaintipaikat, joissa pistokkaat käytetään perusrunkona ja/tai joissa vartetut kasvit istutetaan myöhemmin. Tuojan on varmistettava tuontihetkellä edellä mainitun ennakkoilmoituksen tiedot. Tuojalle on virallisesti ilmoitettava ennen tuontia a, b, c, d, e, f, g, h, i ja j alakohdassa säädetyistä edellytyksistä; h) pistokkaat on käytettävä vartettaviksi tarkoitettuina perusrunkoina, ja vartetut kasvit on myöhemmin istutettava ainoastaan kasvatuspaikoissa. - joiden nimet, osoitteet ja sijaintipaikat henkilö, joka aikoo käyttää tämän päätöksen mukaisesti tuodut pistokkaat, on ilmoittanut sen jäsenvaltion mainituille vastuussa oleville viranomaisille, jossa nämä kasvatuspaikat sijaitsevat, ja - joille mainitut vastuussa olevat viranomaiset ovat antaneet luvan ensimmäisessä luetelmakohdassa mainittuun tarkoitukseen, koska ne täyttävät liitteen säännökset. Jos istutus- tai varttamispaikka sijaitsee muussa kuin tätä poikkeusta hyväkseen käyttävässä jäsenvaltiossa, tätä poikkeusta hyväkseen käyttävän jäsenvaltion mainittujen vastuussa olevien viranomaisten on edellä mainitun tuojan ennakkoilmoituksen saadessaan ilmoitettava sen jäsenvaltion mainituille vastuussa oleville viranomaisille, jossa pistokkaat käytetään varttamiseen, niiden kasvatuspaikkojen nimet, osoitteet ja sijaintipaikat, joissa kasvit vartetaan tai istutetaan; i) edellä h alakohdassa tarkoitetuissa kasvatuspaikoissa - pistokkaista on testattava edustava otos heti saapumisen jälkeen käyttäen asianmukaisia laboratoriomenetelmiä ja tarvittaessa indikaattorikasveja ainakin seuraavien haitallisten organismien havaitsemiseksi: a) Pensasmustikan lehtiläikkävirus b) Grapevine Flavescence dorée MLO and other grapevine yellows c) Persikan ruusukemosaiikkivirus d) Tupakan rengaslaikkuvirus e) Tomaatin rengaslaikkuvirus ("keltasuoni"-kanta ja muut kannat) f) Xylella fastidiosa (Well et Raju) g) Xylophilus ampelinus (Panagopoulos) Willems et al. Tässä luetelmakohdassa tarkoitetuista haitallisista organismeista vapaaksi havaittu aineisto voidaan käyttää varttamiseen; vartetut kasvit on istutettava h alakohdassa tarkoitettuihin kasvatuspaikkoihin kuuluville pelloille ja ne on kasvatettava kyseisillä pelloilla ja säilytettävä niillä joko istutettuina tai paljasjuurisina varastoituina, kunnes ne ovat valmiita myytäviksi, - tuontia seuraavana kasvukautena sen jäsenvaltion, jossa vartetut kasvit istutetaan, vastuussa olevien viranomaisten on tarkastettava vartetut kasvit ulkoisesti soveltuvina aikoina haitallisten organismien, Daktulosphaira vitifoliae (Fitch) mukaan lukien, tai niiden aiheuttamien oireiden havaitsemiseksi; tällaisia oireita aiheuttaneiden haitallisten organismien tunnistamiseksi on tarkoituksemukaisella tavalla tutkittava kaikki ulkoisessa tarkastuksessa havaitut oireet, - kaikki kasvit, joita ei ole havaittu edellisissä luetelmakohdissa mainituissa tarkastuksissa tai testeissä vapaiksi c alakohdan kolmannessa luetelmakohdassa luetelluista haitallisista organismeista tai joihin kohdistuu muita karanteeniin liittyviä epäilyjä, on välittömästi tuhottava edellä mainittujen vastuussa olevien viranomaisten valvonnassa; j) vartetut kasvit, jotka on saatu a alakohdassa tarkoitettujen silmujen onnistuneen varttamisen tuloksena, voidaan siirtää ainoastaan vuonna 1999. 2 artikla Jäsenvaltioiden on ilmoitettava 1 artiklan 2 kohdan g alakohdan ensimmäisessä virkkeessä tarkoitetulla tiedonannolla muille jäsenvaltioille ja komissiolle tämän luvan käyttämisestä. Niiden on toimitettava ennen 1 päivää heinäkuuta 1998 komissiolle ja muille jäsenvaltioille tiedot tämän päätöksen mukaisesti tuoduista määristä sekä yksityiskohtainen tekninen selvitys 1 artiklan 2 kohdan i alakohdassa tarkoitetusta virallisesta tarkastuksesta. Tämän lisäksi kaikkien muiden jäsenvaltioiden, joissa perusrunkoja käytetään varttamiseen ja joissa vartetut kasvit istutetaan, on myös toimitettava tuonnin jälkeen ennen 1 päivää heinäkuuta 1998 komissiolle ja muille jäsenvaltioille yksityiskohtainen tekninen selvitys 1 artiklan 2 kohdan i alakohdassa tarkoitetusta virallisesta tarkastuksesta. 3 artikla Asianomaisten jäsenvaltioiden on ilmoitettava komissiolle ja muille jäsenvaltioille kaikista tämän päätöksen mukaisesti tuoduista tavaralähetyksistä, jotka eivät noudata tässä päätöksessä säädettyjä edellytyksiä, sanotun kuitenkaan rajoittamatta direktiivin 77/93/ETY 14 artiklan 3 kohdan säännösten soveltamista. 4 artikla Tätä päätöstä sovelletaan 15 päivästä maaliskuuta 1998 31 päivään maaliskuuta 1998. Se kumotaan, jos todetaan, että 1 artiklan 2 kohdassa säädetyt edellytykset eivät riitä estämään haitallisten organismien kulkeutumista tai kyseisiä edellytyksiä ei ole noudatettu. 5 artikla Tämä päätös on osoitettu kaikille jäsenvaltioille. Tehty Brysselissä 4 päivänä maaliskuuta 1998. Komission puolesta Franz FISCHLER Komission jäsen (1) EYVL L 26, 31.1.1977, s. 20 (2) EYVL L 15, 21.1.1998, s. 34 (3) EYVL L 93, 17.4.1968, s. 15 LIITE Kiinteistöjen ja tilojen karanteenisuojeluedellytysten paikalla tai paikoilla, jolla/joilla toiminta on tarkoitus toteuttaa, on oltava riittävät aineiston turvallisen käsittelyn varmistamiseksi siten, ettei se sisällä mitään tärkeitä haitallisia organismeja ja ettei tällaisten haitallisten organismien leviämisen vaaraa ole. Vastuussa olevan viranomaisen on määritettävä kunkin hakemuksessa täsmennetyn toiminnan osalta karanteenisuojeluedellytysten alaisten haitallisten organismien leviämisen vaara ottaen huomioon aineistotyyppi ja suunniteltu toiminta sekä haitallisten organismien biologia, niiden hajaantumistavat, vuorovaikutus ympäristön kanssa ja muut kyseisen aineiston aiheuttamaan vaaraan liittyvät aiheelliset tekijät. Vaaran arvioinnin jälkeen vastuussa olevan viranomaisen on harkittava ja vahvistettava tarvittaessa: a) seuraavat karanteenitoimenpiteet, jotka koskevat kiinteistöjä, tiloja ja työmenetelmiä: - fyysinen eristäminen kaikista muista kasveista / haitallisista organismeista, mukaan lukien ympäröivien alueiden kasviston valvonnan huomioiminen, - toiminnasta vastaavan yhteyshenkilön nimeäminen, - tarvittaessa nimettyyn henkilökuntaan rajoitettu pääsy kiinteistöihin, tiloihin ja ympäröivälle alueelle, - kiinteistöjen ja tilojen asianmukainen tunnistaminen, johon kuuluu toimintatyypin ja vastuussa olevan henkilöstön maininta, - toteutettua toimintaa koskevan rekisterin ja toimintamenetelmiä koskevan käsikirjan ylläpitäminen, mukaan lukien menettelyt, joita sovelletaan, jos haitallisia organismeja pääsee ulos suojasta, - soveltuvat turvallisuus- ja hälytysjärjestelmät, - soveltuvat valvontatoimenpiteet sen estämiseksi, että haitallisia organismeja kulkeutuisi kiinteistöihin tai että ne leviäisivät niissä, - valvotut menetelmät näytteiden ottamiseksi aineistosta ja sen siirtämiseksi kiinteistöjen ja tilojen välillä, - tarvittaessa valvotut jätteiden, maan ja veden hävittämistavat, - soveltuvat hygienia- ja desinfiointimenettelyt ja tilat henkilökunnalle, rakenteet ja välineet, - soveltuvat toimenpiteet ja tilat kokeellisen aineiston hävittämiseen, - soveltuvat identifiointimahdollisuudet (mukaan lukien testaus) ja -menettelyt, ja b) kyseisen aineiston erityisen biologian ja epidemiologian ja hyväksytyn toiminnan mukaiset lisäkaranteenitoimenpiteet: - säilyttäminen tiloissa, joissa on henkilökunnan sisäänkäyntiä varten "kaksoisovin" varustettu erillinen huone, - säilyttäminen negatiivisessa ilmanpaineessa, - säilyttäminen turvallisissa säiliöissä, joiden mesh-koko on asianmukainen ja joissa on muita esteitä, esimerkiksi vesieste punkeille, suljettu maasäiliö ankeroisille, elektroniset hyönteisansat, - säilyttäminen eristyksissä muista haitallisista organismeista ja aineistosta, esimerkiksi viruspitoinen kasvi-elintarvikeaineisto, isäntäaineisto, - valinta-aineiston säilyttäminen valintahäkeissä, joissa on käsittelylaitteet, - haitallisten organismien jättäminen risteyttämättä syntyperäisten kantojen tai lajien kanssa, - haitallisten organismien jatkuvan viljelyn välttäminen, - säilyttäminen sellaisissa olosuhteissa, joissa voidaan tarkasti valvoa haitallisten organismien lisääntymistä, esimerkiksi sellaisessa ympäristöjärjestelmässä, jossa ei esiinny lepokautta, - säilyttäminen siten, ettei leviämistä lisääntymiselinten välityksellä voi tapahtua, esimerkiksi ilmavirtauksia olisi vältettävä, - menettelyt sen varmistamiseksi, ettei haitallisten organismien viljelmissä esiinny parasiitteja tai muita haitallisia organismeja, - aineiston soveltuvat valvontaohjelmat mahdollisten vektorien poissulkemiseksi, - in vitro -toiminnassa aineiston käsitteleminen steriilisti: laboratorion varustaminen aseptisten menettelyjen suorittamista varten, - vektorien levittäminen haitallisten organismien säilyttäminen sellaisissa olosuhteissa, ettei leviämistä vektorien välityksellä voi tapahtua, esimerkiksi valvottu mesh-koko, maan suojaaminen, - kausittainen eristäminen sen varmistamiseksi, että toiminta tapahtuu sellaisina aikoina, joina kasvien terveydelle aiheutuva vaara on vähäisin.